CELEX: 62016CN0556
Language: el
Date: 2016-11-03 00:00:00
Title: Υπόθεση C-556/16: Αίτηση προδικαστικής αποφάσεως την οποία υπέβαλε το Finanzgericht Hamburg (Γερμανία) στις 3 Νοεμβρίου 2016 — Lutz GmbH κατά Hauptzollamt Hannover

6.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/8
            
         Αίτηση προδικαστικής αποφάσεως την οποία υπέβαλε το Finanzgericht Hamburg (Γερμανία) στις 3 Νοεμβρίου 2016 — Lutz GmbH κατά Hauptzollamt Hannover
   (Υπόθεση C-556/16)
   (2017/C 038/11)
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Hamburg
   
      Διάδικοι στην υπόθεση της κύριας δίκης
   
   
      Προσφεύγουσα: Lutz GmbH
   
      Καθού: Hauptzollamt Hannover
   
      Προδικαστικά ερωτήματα
   
   
               1)
            
            
               
                           α)
                        
                        
                           Έχουν οι καταρτισθείσες από την Ευρωπαϊκή Επιτροπή επεξηγηματικές σημειώσεις της Συνδυασμένης Ονοματολογίας της Ευρωπαϊκής Ένωσης (1) σχετικά με τη διάκριση 6212 2000 (ΕΕ 2015 C 76, σ. 1, 255) την έννοια ότι για να είναι η «οριζόντια ελαστικότητα» που εμφανίζει ένας κορσές-κιλότα «περιορισμένη» αρκεί η οριζόντια ελαστικότητα να είναι μικρότερη από την κάθετη;
                        
                     
                           β)
                        
                        
                           Σε περίπτωση καταφατικής απαντήσεως στο ερώτημα 1α):
                           Με βάση ποια αντικειμενικά κριτήρια πρέπει να γίνεται αυτή η σύγκριση μεταξύ οριζόντιας και κάθετης ελαστικότητας;
                        
                     
         
               2)
            
            
               Σε περίπτωση αρνητικής απαντήσεως στο ερώτημα 1α):
               
                           α)
                        
                        
                           Έχουν οι καταρτισθείσες από την Ευρωπαϊκή Επιτροπή επεξηγηματικές σημειώσεις της Συνδυασμένης Ονοματολογίας της Ευρωπαϊκής Ένωσης σχετικά με τη διάκριση 6212 2000 (ΕΕ 2015 C 76, σ. 1, 255) την έννοια ότι η «οριζόντια ελαστικότητα» που εμφανίζει ένας κορσές-κιλότα «είναι περιορισμένη …» μόνον όταν η οριζόντια ελαστικότητα είναι σαφώς μικρότερη από την κάθετη;
                        
                     
                           β)
                        
                        
                           Σε περίπτωση καταφατικής απαντήσεως στο ερώτημα 2α):
                           Με βάση ποια αντικειμενικά κριτήρια πρέπει να γίνεται αυτή η σύγκριση μεταξύ κάθετης και οριζόντιας ελαστικότητας και ποιο μέτρο αξιολογήσεως πρέπει να λαμβάνεται υπόψη κατά την εκτίμηση αυτή;
                        
                     
         
               3)
            
            
               Σε περίπτωση αρνητικής απαντήσεως στο ερώτημα 2α):
               
                           α)
                        
                        
                           Έχουν οι καταρτισθείσες από την Ευρωπαϊκή Επιτροπή επεξηγηματικές σημειώσεις της Συνδυασμένης Ονοματολογίας της Ευρωπαϊκής Ένωσης σχετικά με τη διάκριση 6212 2000 (ΕΕ 2015 C 76, σ. 1, 255) την έννοια ότι ο περιορισμένος χαρακτήρας της οριζόντιας ελαστικότητας στους κορσέδες-κιλότες δεν προσδιορίζεται από τη σύγκριση μεταξύ κάθετης και οριζόντιας ελαστικότητας αλλά νοείται ως απόλυτος περιορισμός της οριζόντιας ελαστικότητας;
                        
                     
                           β)
                        
                        
                           Σε περίπτωση καταφατικής απαντήσεως στο ερώτημα 3α):
                        
                     Με βάση ποια αντικειμενικά κριτήρια πρέπει να διενεργείται ο έλεγχος, προκειμένου να διαπιστωθεί εάν η οριζόντια ελαστικότητα που εμφανίζει ένας κορσές-κιλότα είναι περιορισμένη υπό την αναφερόμενη στο σημείο 3α) έννοια;
            
         
      (1)  Κανονισμός (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (EΕ L 256, σ. 1).